Livet i Thailand: mai 2009
Livet i Thailand
fredag 29. mai 2009
Elias 4 år!!
I dag blir den flotte gutten vår 4 år!
Elias har sett frem til denne dagen lenge, og den skal feires skikkelig!
Det blir barne-selskap med påfølgende kakespising hvor voksne også er invitert.
Og det blir store mengder is, snop og brus slik det skal være på en barne-bursdag.
Bilder fra festen kommer i løpet av helgen..
Dette bildet er fra barnehagen i dag hvor de feiret både Filip og Elias sin bursdag. Fornøyde gutter!
Det er rart å tenke på at Elias allerede er 4 år. Han er en skikkelig god-gutt med mye god humor. Håper feiringen blir etter bursdags-barnets smak, så lover vi deg en kopp kaffe på bursdagen i år også, Elias. Slik som i fjor..
Om du vil legge igjen en gratulasjon til jubilanten i kommentar-feltet så gjør gjerne det!!
Lagt inn av Om oss kl. 09.07 9 kommentarer:
torsdag 21. mai 2009
Tore er i gang!
Nå har også Tore gjennomført sin første store oppgave etter han begynte i jobb.
Denne uken har han og kollega Anne-Brit hatt kurs for prosjektledere i diakoni-avdelingen i kirken. Der har de undervist om viktigheten av å skrive gode rapporter fra sine prosjekt. Og lært de hva disse rapportene danner grunnlaget for, nemlig økonomisk støtte, informasjon til menigheter og givere, og for å skape engasjement.
Responsen på kurset var bra, og Tore sier selv han synes det gikk greit.
Lettelsen over å være ferdig med det første seminaret er stor!
Her er bilde fra gruppe-arbeidet på seminaret.
Lagt inn av Om oss kl. 08.19 2 kommentarer:
søndag 17. mai 2009
3 * 3 Hurra for Norge og Alexander Rybak!!
Gratulerer med dagen alle blogg-lesere!!
Håper dere får en fin feiring av nasjonal-dagen i godt vår-vær med masse is, pølser og brus!
Her går feiringen definitivt mot slutten. Det eneste som gjenstår er mumlig av kake-rester foran tv'en når ungene er lagt. Vi har hatt en super feiring, men nå er batteriene tomme. Det tar på å feire 17-mai i 35 graders varme en hel dag!
Dagen begynte med frokost hjemme og litt påfølgende stress rett før vi skulle gå når vannet plutselig forsvant. Heldigvis var vi ferdig dusjet...
Kl 10.00 møtte vi opp i barnehagen hvor vi hadde høytidelig avduking av fanen som den norske skolen har lagd. Etterpå gikk vi i tog, lekte tradisjonelle 17-mai leker, marsjerte, hadde 17-mai tale og skjøt med luftgevær. Som du forstår programmet var variert, og inneholdt alt en 17-mai bør inneholde.
Her er den flotte fanen og de flotte barna
Elias som duske-bærer i 17-mai toget
Potet-leken må vi ha på 17-mai
Til lunsj- tider reiste vi hjem til fam Mydland og grillet og lekte videre. Der hadde vi for anledningen hyret inn en is-bil som vi hadde tilgjengelig. Så det ble så mye is ungene bare orket her også, akkurat som for ungene i Norge. Det var også salg av pølse med brød. 1 bath pr hot dog må jo sies å være ett røver-kjøp.
Pølse-boden
Is-bilen var populær!
Til kaffi tider hadde vi "kino" for ungene hvor de såg film på stor-skjerm mens vi voksne spiste kaker.
Uten å overdrive så har vi svettet konstant i dag. Tore har hatt ett skift, men han kunne godt hatt ett til... Svetten har rent på alle mann, og etter en ganske kort stund følte vi oss plutselig ikke så 17-mai fresh lenger. Men vi var alle i samme båt, så det gjorde ikke så mye.
Sekke-løp
Tau-trekking. Thaier mot nordmenn.
Så var 17-mai over for denne gang. Vi har absolutt hatt en verdig feiring av landet vårt, og ungene har fått en smak av hva norsk 17-mai er.
På en dag som denne kan jeg ikke skrive innlegg på bloggen uten å nevne Grand Prix!
Det gikk jo virkelig veien i år!! Fantastisk gøy!!
Vi gleder oss til opptak av finalen kommer i posten og vi skal ha fremvisning på stor-skjerm!
Gratulerer med seieren alle sammen!
Lagt inn av Om oss kl. 04.54 5 kommentarer:
tirsdag 12. mai 2009
Dyrene i Asia
Regntiden har begynt, og vi er sånn passe fornøyd med det.
Riktignok er ikke varmen så enorm som for en måned siden, men ulempen er at med regnet kommer også massevis av små og store dyr.
I forrige uke var vi noen dager vekke, og når vi kom hjem hadde vi fått en del nye leieboere som vi ikke setter så stor pris på. Det skal sies at de fleste holder seg utendørs siden vi er påpasselige med å holde døren lukket. Men rett utenfor gatedøren er det et yrende dyreliv. Det er for det meste små-kryp slik som små makker, døgnfluer, masse maur, snegler og edderkopper.
Av de litt større dyrene har det blitt en god del flere firfisler innendørs de siste ukene. Disse dyrene som ser ekle ut har jeg egentlig lært meg å sette pris på til en viss grad. Når jeg forstod at de fanger mygg og maur så fikk jeg ett nytt syn på de. Da var de ikke bare ekle, men ganske nyttige også..
Med regntid kommer også froskene. Noen kvelder er det ett skikkelig froske-kor som høres utenfor. Noen padder forviller seg noen ganger inn i hagen, men de blir vennlig men bestemt kostet ut igjen.
Når froskene kommer, så kommer det også flere slanger. Utrolig hvordan dette henger sammen...:) Jeg har en slangehistorie på lager som er nokså fersk. Tore skulle ut og kjøre motorsykkel, og rett utenfor porten såg han noe som beveget seg. Det var en liten baby-slange, ca 25 cm. Siden vi ikke liker slanger i noen størrelser fant han ut at det var best å ta livet av den. Men i det Tore hadde funnet en pinne og skulle til og slå, så HOPPET slangen til sides. Har aldri hørt om hoppende slanger før, men de finnes. Etter noen slag til traff Tore, og slangen måtte bøte med livet.
Det siste dyret jeg vil fortelle om i denne omgang er en ku. Naboen vår har nemlig gård. Han har ihvertfall masse kyr. En av disse kyrene har de siste ukene startet ett monotont raute-kor i 18-19 tiden på kvelden og holdt det gående til langt på natt.
Stakkars kua har det sikkert ikke godt siden hun føler behov for dette hver kveld. De første kveldene tenkte vi kanskje at hun drev med kalving. Jeg er ingen bonde, men hun kan vel ikke kalve i 3 uker?!!? I så fall misunner jeg henne ikke...
Nå når vi er i gaten ser vi nøye på kyrene som går forbi, men det er umulig å finne synderen. De er jo ganske like hele gjengen og har omtrent identisk lyd.
Lagt inn av Om oss kl. 05.42 3 kommentarer:
søndag 10. mai 2009
Sommer kommer, sommer kommer... men ikke enda.
Den norske kolonien her i Mukdahan blir færre og færre etterhvert som ukene går.
Nå har Hald-studenter, ettåring-Ingvild, fam. Sørheim og fam. Tveten reist til Norge, mens vi
sitter litt misunnelige igjen... Det er ikke verre enn at det skal gå fint, men vi kjenner ihvertfall at vi gleder oss til Norges-ferie når den tid kommer.
Vi er fremdeles en god gjeng igjen her nede, så vi lider på ingen måte noen nød. Både 17-mai og Grand Prix skal bli behørig feiret på godt norsk vis.
I dag var det ungdommene som hadde ansvaret for gudstjenesten i Mukdahan.
Det var så kjekt å se og høre at de velger sanger som de liker, at de har lovsangs-team og at naboen vår er med og spiller gitar. Gøy å se at de fungerer godt i lag og at det er initiativ i de selv om ingen misjonærer er her nå og drar det i gang. Veldig bra!
Beklager den dårlige bilde-kvaliteten, men kameraet vårt er ikke helt godt..
Lagt inn av Om oss kl. 05.28 1 kommentar:
tirsdag 5. mai 2009
Førskoledager og avskjedsfest.
På mandag var det en spent gutt som gjorde seg klar til at skole-bilen skulle komme og hente han, og kjøre han til første førskole-dag.
Det var ikke så rent lite spesiell følelse for mamma og pappa også som plutselig hadde en stor gutt i familien. Ingen tårer ble felt, men de lurte i øye-kroken.
Til lunsj denne dagen var foreldrene invitert til skolen. Det var veldig kjekt å få komme dit og se klasserommet som de har innredet, å få se hyllen til Filip og få kjøpt skole-uniformer i posevis. Det var også god lunsj med deilige rundstykker.
Skolebilen henter
Tore poserer foran hyllene med uniformer. Det skal bli en utfordring å huske hvilke
uniform som skal brukes hvilken dag. I løpet av en uke er det 3-4 ulike uniformer...
Neste år er det 3 første-klassinger på den norske skolen. Så Filip har godt selskap i Ingeborg Anna og Kaja. Han er SÅ klar for skolen, og gleder seg masse.
Denne våren blir det avskjeder litt spredt ut over. I dag var turen kommet til Ingvild som har vert ettåring i barnehagen dette skoleåret.
Vi hadde avskjedsfest hjemme hos Kari med pizza, kaker, taler og gaver. Det ble en fin feiring av året Ingvild har vert her. Takk for i år, Ingvild! Og alle gode ønsker for deg i tiden fremover!!
Lagt inn av Om oss kl. 04.33 6 kommentarer:
Nyere innlegg Eldre innlegg Start
Abonner på: Innlegg (Atom)
Om oss
Om oss
Navnet på bloggen gjenspeiler at dette halvåret er et annerledes halvår for oss. Gjennom bloggen ønsker vi å fortelle litt om hvordan vi har det og hva vi gjør på her i Thailand.
Vis hele profilen min
Hvem er i skuddet nå...?
Filip og Elias på fiske-spa!!!
Du er besøkende nr
Counter Stats
gold coast study Counter
Kva er klokka hos oss da......
Mukdahan
Andre kjekke hjemmesider
Skoleprosjekt Laos
Kine i Mukdahan
Fjell kyrkje
Andre bloggere
Solveig Meling Johannessen
Immanuel Musikkskole 2015
for 8 måneder siden
Mydlandsbloggen
Back in norway
for 3 år siden
Familien Hatleskog&Hustrulid
GRATULERER MED DAGEN, NORGE!
for 3 år siden
Tveten i Thailand
Takk for følget!
for 4 år siden
Anne, Be og prinsene av Lad Prao
Tur til Chiang Mai og mere til...
for 4 år siden
Volontører Astrid og Magnus
Siste dag i Thailand
for 5 år siden
Sørheims blogg
Travle og kjekke tider!
for 5 år siden
Bloggarkiv
►  2011 (8)
►  april (1)
►  mars (2)
►  februar (3)
►  januar (2)
►  2010 (41)
►  desember (4)
►  november (3)
►  oktober (4)
►  september (1)
►  august (5)
►  juli (4)
►  juni (5)
►  mai (3)
►  mars (2)
►  februar (5)
►  januar (5)
▼  2009 (61)
►  desember (4)
►  november (4)
►  oktober (5)
►  september (9)
►  august (3)
►  juni (4)
▼  mai (6)
Elias 4 år!!
Tore er i gang!
3 * 3 Hurra for Norge og Alexander Rybak!!
Dyrene i Asia
Sommer kommer, sommer kommer... men ikke enda.
Førskoledager og avskjedsfest.
►  april (7)
►  mars (5)
►  februar (6)
►  januar (8)
►  2008 (49)
►  desember (8)
►  november (5)
►  oktober (7)
►  september (8)
►  august (6)
►  juli (1)
►  juni (9)
►  mai (5)
Enkel-mal. Malbilder fra neomistyle. Drevet av Blogger.